Затым дзелімся аплаткам і складаем адзін аднаму віншаванні. Пасля чытаецца ўрывак з Бібліі пра Божае Нараджэнне, і распачынаецца Вігілійная, посная вячэра. У час вячэры можна спяваць ці слухаць калядныя песні, дарыць падарункі. Пажадана, каб падарункі былі рэлігійнага зместу, бо яны дорацца ў імя народжанага Сына Божага. Добрым і карысным падарункам будзе Біблія, малітоўнік, гадавы каляндар са святамі, ружанец, крыжык, медалік, абраз і г. д.